*LĒMUMA PROJEKTS*

**Par saistošo noteikumu Nr. \_/2023**

**“Par pašvaldības stipendiju piešķiršanu speciālistu piesaistei Alūksnes novadā ” izdošanu**

Pamatojoties uz Pašvaldību likuma 44. panta otro daļu,

Apstiprināt saistošos noteikumus Nr.\_/2023 “Par pašvaldības stipendiju piešķiršanu speciālistu piesaistei Alūksnes novadā” un to paskaidrojuma rakstu.

*PROJEKTS*

**Saistošie noteikumi Nr. …/2023**

**Par pašvaldības stipendiju**

**piešķiršanu speciālistu piesaistei Alūksnes novadā**

*Izdoti saskaņā ar Pašvaldību likuma 44. panta otro daļu*

1. **Vispārīgie jautājumi**
2. Saistošie noteikumi (turpmāk – Noteikumi) nosaka Alūksnes novada pašvaldības stipendijas (turpmāk – Stipendija) un vienreizējas Stipendijas apmēru un kārtību, kādā tās tiek piešķirtas.
3. Stipendiju piešķiršanas mērķis ir veicināt kvalificētu speciālistu piesaisti Alūksnes novada pašvaldības (turpmāk – Pašvaldības) iestādēm, aģentūrām un kapitālsabiedrībām (kurās vismaz 50% kapitāla daļu pieder Pašvaldībai), kas ilgtermiņā ir nozīmīgas Alūksnes novada attīstībai.

**II. Stipendijas piešķiršanas nosacījumi**

1. Pašvaldības iestāde, aģentūra vai kapitālsabiedrība (turpmāk – Ierosinātājs) informē Pašvaldību par speciālista nepieciešamību.
2. Alūksnes novada pašvaldības dome (turpmāk – Dome), ne vēlāk kā līdz nākamā gada budžeta apstiprināšanai, nosaka atbalstāmās jomas speciālistu piesaistei un speciālistu skaitu.
3. Ievērojot Pašvaldības budžetā paredzētā finansējuma apmēru, Alūksnes novadā nepieciešamo attiecīgo kvalificēto speciālistu skaitu un šajos Noteikumos noteikto kārtību, uz Stipendijas saņemšanu ir tiesīgi pretendēt:
	1. pilna laika koledžas izglītības programmās sekmīgi (sekmju vidējā atzīme par pēdējo studiju semestri nav zemāka par 6 ballēm) studējošie (pēc 1.kursa pabeigšanas), kas rakstiski apliecinājuši gatavību nodibināt darba tiesiskās attiecības ar Ierosinātāju pēc koledžas pabeigšanas un apņemas turpmākos 5 gadus nostrādāt pamatdarbā attiecīgajā specialitātē Ierosinātāja juridiskajā adresē klātienē normālu darba laiku un saņemt Stipendiju 50% apmērā no valstī noteiktās minimālās mēnešalgas mēnesī;
	2. pilna laika augstākās izglītības programmās sekmīgi (sekmju vidējā atzīme par pēdējo semestri nav zemāka par 6 ballēm) studējošie (pēc 2. kursa pabeigšanas), kas rakstiski apliecinājuši gatavību nodibināt darba tiesiskās attiecības ar Ierosinātāju pēc izglītības iestādes pabeigšanas un apņemas turpmākos 5 gadus nostrādāt pamatdarbā attiecīgajā specialitātē Ierosinātāja juridiskajā adresē klātienē normālu darba laiku un saņemt Stipendiju 75% apmērā no valstī noteiktās minimālās mēnešalgas mēnesī;

5.3. rezidentūrā studējošie, kas rakstiski apliecinājuši gatavību nodibināt darba tiesiskās attiecības ar Ierosinātāju studiju laikā vai pēc to pabeigšanas un apņemas turpmākos 5 gadus nostrādāt pamatdarbā attiecīgajā specialitātē Ierosinātāja juridiskajā adresē klātienē normālu darba laiku un saņemt Stipendiju 100% apmērā no valstī noteiktās minimālās mēnešalgas mēnesī.

1. Ja Dome līdz nākamā gada budžeta apstiprināšanai nav noteikusi atbalstāmās jomas speciālistu piesaistei, tad piemērojamas pēdējās noteiktās atbalstāmās specialitātes, ja uz tām nav pieteikušies Pretendenti.

**III. Stipendiju piešķiršanas kārtība**

1. Pretendentu izvērtēšanu veic Izglītības pārvalde (turpmāk- Pārvalde).
2. Pārvalde izskata studējošo iesniegumus, izvērtē to atbilstību šajos Noteikumos noteiktajiem kritērijiem, sagatavo lēmuma projektus par Stipendijas piešķiršanu, apturēšanu, atjaunošanu vai Stipendijas izmaksas izbeigšanu un iesniedz izskatīšanai Domē, kā arī veic citas darbības, kas noteiktas šajos Noteikumos.

9. Pārvalde studējošo iesniegumus par Stipendijas un/vai vienreizējās Stipendijas piešķiršanu izskata to iesniegšanas secībā.

1. Lēmumu par Stipendijas un finansējuma piešķiršanu, apturēšanu, atjaunošanu vai izbeigšanu pieņem Dome.
2. Lai saņemtu Stipendiju, studējošais Pārvaldei iesniedz:

11.1. iesniegumu Stipendijas saņemšanai (1.pielikums);

11.2. Noteikumu 5.1., 5.2. un 22. punktā minētie studējošie - izziņu no izglītības iestādes par studiju faktu, pievienojot sekmju izrakstu par iepriekšējo studiju semestri;

11.3. Noteikumu 5.3. punktā minētie studējošie - izziņu no izglītības iestādes par studiju faktu;

11.4. noslēgto vienošanos ar Ierosinātāju saskaņā ar kuru studējošais pēc studiju beigšanas apņemas turpmākos 5 gadus nostrādāt pamatdarbā Ierosinātāja juridiskajā adresē klātienē normālu darba laiku kā darba ņēmējs.

12. Studējošais divu nedēļu laikā pēc Domes lēmuma par Stipendijas un finansējuma piešķiršanu spēkā stāšanās noslēdz ar Pašvaldību Stipendijas izmaksas līgumu. Līgumā kā trešā puse tiek ietverts Ierosinātājs, ar kuru studējošajam ir noslēgta Noteikumu 11.4. apakšpunktā noteiktā vienošanās.

13. Stipendija tiek piešķirta uz visu atlikušo studiju programmas apguves laiku, ja studējošais turpina sekmīgi (sekmju vidējā atzīme nav zemāka par 6 ballēm) apgūt noteikto atbalstāmo specialitāti, kā arī ievēro šo Noteikumu un noslēgtā līguma prasības. Pašvaldība Stipendiju piešķir arī tiem studējošajiem, kuri saņem valsts piešķirto stipendiju.

14. Stipendiju 5.1., 5.2. apakšpunktā minētie studējošie saņem 10 mēnešus gadā. Stipendija netiek izmaksāta jūlijā un augustā.

15. Stipendiju 5.3.apakšpunktā minētie studējošie saņem 11 mēnešus gadā. Stipendija netiek izmaksāta augustā.

16. Stipendijas izmaksa tiek uzsākta pēc Stipendijas izmaksas līguma noslēgšanas ar nākamā mēneša pirmo datumu un piešķirta uz visu atlikušo studiju programmas apguves laiku, atbilstoši Noteikumu 14. un 15.punktam.

17. Pašvaldība Stipendiju ieskaita studējošā bankas norēķinu kontā.

**IV. Stipendijas saņēmēja atbilstības pārbaudes kārtība**

18. Pārvalde veic Stipendijas saņēmēja atbilstības pārbaudi:

18.1. pēc katra studiju semestra, pārbaudot šo Noteikumu 13.punktā noteiktos apstākļus;

 18.2. vienu reizi gadā, pārbaudot Noteikumu 11.4.apakšpunktā noteiktos apstākļus.

19. Noteikumu 18.punktā noteiktā atbilstības pārbaude tiek veikta:

19.1. pamatojoties uz studējošā iesniegto izziņu no izglītības iestādes par studiju faktu un sekmju izrakstu par pēdējo semestri – pārbaudot atbilstību Noteikumu 18.1.apakšpunktam;

19.2. pamatojoties uz Ierosinātāja apliecinājumu par Stipendijas izmaksas līguma nosacījumu pildīšanu – pārbaudot atbilstību Noteikumu 18.2.apakšpunktam.

20. Noteikumu 19.1. apakšpunktā minētos dokumentus:

20.1. Noteikumu 5.1. un 5.2. apakšpunktā minētie studējošie iesniedz šādos termiņos:

 20.1.1. līdz 1.martam par rudens semestri;

 20.1.2. līdz 1.augustam par pavasara semestri;

20.2. Noteikumu 5.3. apakšpunktā minētie studējošie iesniedz vienu reizi gadā līdz 31.augustam.

21. Noteikumu 19.2. apakšpunktā minētos dokumentus Ierosinātājs iesniedz vienu reizi gadā līdz 31.augustam.

22. Gadījumā, ja:

22.1. studējošais Noteikumu 20. punktā noteiktajā laikā neiesniedz nepieciešamos dokumentus, vai veicot iesniegto dokumentu pārbaudi Pārvalde konstatē, ka uz studējošo attiecas šo noteikumu 32., 33. un/vai 34. punkts, Pārvalde sagatavo attiecīgu lēmuma projektu un iesniedz Domei izskatīšanai;

22.2. Noteikumu 18.2.apakšpunktā minētās pārbaudes laikā tiek konstatēta Stipendijas izmaksas līguma saistību neizpilde, attiecīgi tiek piemēroti Noteikumu 30. punkta vai VI. nodaļas noteikumi.

**V. Vienreizējās stipendijas piešķiršanas kārtība**

23. Pārvalde ir atbildīga par vienreizējās Stipendijas konkursa izsludināšanu laika posmā no 1.aprīļa līdz 30.aprīlim.

24. Vienreizējās Stipendijas apmērs vienam studējošajam ir 2000 *euro*.

25. Vienreizējo Stipendiju var saņemt studējošais, kurš:

 25.1. apgūst Domes noteikto atbalstāmo specialitāti;

25.2. ir augstākās izglītības studiju programmas pēdējā kursa sekmīgi studējošais;

25.3. ir iesniedzis Noteikumu 11.punktā minētos dokumentus.

26. Pārvalde izskata studējošo iesniegumus, izvērtē to atbilstību šajos Noteikumos noteiktajiem kritērijiem, sagatavo lēmuma projektus par Stipendijas piešķiršanu vai Stipendijas izmaksas izbeigšanu un iesniedz izskatīšanai Domē, kā arī veic citas darbības, kas noteiktas šajos Noteikumos.

27. Lēmumu par vienreizējās Stipendijas un finansējuma piešķiršanu vai izbeigšanu pieņem Dome.

28. Uz vienreizējās Stipendijas piešķiršanas kārtību attiecas Noteikumu 11., 17., 22., 36., 38. punkta un 19.2.apakšpunkta prasības.

29. Stipendijas izmaksas līgums tiks noslēgts ar Pašvaldību pēc Domes lēmuma par vienreizējās Stipendijas piešķiršanu spēkā stāšanās, izglītības iestādes pabeigšanas un diploma par iegūto augstāko izglītību Domes atbalstītajā specialitātē iesniegšanas Pašvaldībā. Līgumā, kā trešā puse, tiks ietverts Ierosinātājs, ar kuru studējošajam ir noslēgta Noteikumu 11.4.apakšpunktā noteiktā vienošanās.

30. Saņemto vienreizējo Stipendiju ir pienākums atgriezt šādos gadījumos:

 30.1. neievēro šo Noteikumu 11.4. apakšpunktā noteikto saistību;

30.2. pārkāpj Noteikumu 29.punktā minētā līguma noteikumus vai vienpusēji to izbeidz.

31. Studējošais, kuram Stipendija piešķirta saskaņā ar Noteikumu 12. un 13.punktu, nevar pretendēt uz vienreizējo Stipendiju.

**VI. Stipendiju izmaksas apturēšana, atjaunošana un līguma izbeigšana**

32. Dome ar lēmumu aptur Stipendijas izmaksu, ja konstatē, ka studējošais/-am:

 32.1. atrodas akadēmiskajā atvaļinājumā;

 32.2. atrodas grūtniecības un dzemdību atvaļinājumā;

 32.3. atrodas bērna kopšanas atvaļinājumā;

 32.4. sekmju vidējā atzīmē ir zemāka par 6 ballēm;

32.5. nav iesniedzi Noteikumu 19.1. apakšpunktā noteiktos dokumentus un Noteikumu 20.punktā noteiktos termiņos.

33. Noteikumu 32.punktā noteiktajos gadījumos Stipendijas izmaksas līgums tiek apturēts līdz Stipendijas izmaksas atjaunošanai saskaņā ar Noteikumu 34.punktu vai tiek izbeigts saskaņā ar Noteikumu 35.punktu.

34. Dome ar lēmumu atjauno Stipendijas izmaksāšanu, ja studējošais atbilst Noteikumu 5.punktam un ir iesniedzis visus Noteikumu 11.punktā noteiktos dokumentus, šādos gadījumos:

 34.1. atsāk studijas pēc akadēmiskā atvaļinājuma;

 34.2. atgriežas pēc grūtniecības un dzemdību atvaļinājuma un atsāk studijas;

 34.3. atgriežas pēc bērna kopšanas atvaļinājuma un atsāk studijas;

 34.4. iesniedzis Noteikumu 19.punktā noteiktos dokumentus un Noteikumu 20.punktā noteiktos termiņos.

35. Dome ar lēmumu izbeidz Stipendijas izmaksu, un Pašvaldība lauž Stipendijas izmaksas līgumu šādos gadījumos:

 35.1. studējošais pārtrauc studijas;

35.2. studējošais sniedzis nepatiesu informāciju, iesniedzot Noteikumu 11. un/vai 19.punktā noteiktos dokumentus;

 35.3. studējošais pārkāpj Noteikumu 12. un 29.punktā minētā līguma noteikumus;

35.4. studējošais nav iesniedzis Noteikumu 19.punktā noteiktos dokumentus vairāk par diviem semestriem;

 35.5. studējošais vienpusēji lauž līgumu;

 35.6. Ierosinātājs vienpusēji lauž līgumu.

36. Studējošais atgriež Pašvaldībai izmaksāto Stipendiju pilnā apmērā līgumā noteiktajā kārtībā šādos gadījumos:

36.1. ja Stipendiju izmaksas līgums lauzts pamatojoties uz kādu no Noteikumu 35.punktā minētajiem gadījumiem;

36.2. ja studējošais neievēro saistību - 5 gadus nostrādāt pamatdarbā attiecīgajā specialitātē Ierosinātāja juridiskajā adresē klātienē normālu darba laiku.

37. Studējošais tiek atbrīvots no pienākuma atgriezt Stipendiju šādos attaisnojošos gadījumos:

37.1. studējošais veselības stāvokļa dēļ zaudējis darba spējas;

37.2. Ierosinātājs, ar kuru studējošajam ir noslēgta Noteikumu 11.4. apakšpunktā minētā vienošanās, ir pasludināts par maksātnespējīgu.

38. Ja Noteikumu 35.6.apakšpunktā noteiktā gadījuma iemesls nav noslēgtā darba līguma ar Ierosinātāju un darba pienākumu nepienācīga izpilde, vai ir iestājies 37.2. apakšpunktā noteiktais gadījums, Pašvaldība pēc iespējas var piedāvāt studējošajam, kurš saņem Stipendiju, citu Ierosinātāju, kuram ir nepieciešams darbinieks ar tādu specialitāti, kuru iegūst vai ir ieguvis studējošais.

39. Noteikumu 38.punktā noteiktajā gadījumā:

 39.1. studējošais slēdz ar citu Ierosinātāju jaunu vienošanos;

39.2. studējošais noslēdz jaunu trīspusēju līgumu starp Pašvaldību un Ierosinātāju.

40. Stipendijas piešķiršanai atkārtoti nevar pretendēt, ja studējošais neievēro:

40.1. Noteikumu 11.4. apakšpunktā minētās vienošanās nosacījumus;

40.2. Noteikumu 12.un 29.punktā minēto līgumu nosacījumus.

**VII. Noslēguma jautājumi**

41. Ar šo noteikumu spēkā stāšanās dienu spēku zaudē Alūksnes novada pašvaldības domes 2022.gada 28.jūlija saistošie noteikumi Nr.17/2022 “Par pašvaldības stipendiju piešķiršanu speciālistu piesaistei Alūksnes novadā”

Pielikums

Alūksnes novada pašvaldības

Izglītības pārvaldei

Dārza ielā 11, Alūksne, Alūksnes novadā, LV-4301

**IESNIEGUMS STIPENDIJAS SAŅEMŠANAI**

|  |  |  |
| --- | --- | --- |
| 1. | Personīgā informācija |  |
|  | Vārds, uzvārds |  |
|  | Personas kods |  |
|  | Deklarētā dzīvesvieta |  |
|  | Tālrunis |  |
|  | e-pasts |  |
| 2. | Ziņas par izglītības iestādi |  |
|  | Izglītības iestādes nosaukums |  |
|  | Studiju programmas nosaukums |  |
|  | Norādīt, kura kursa studējošais |  |
|  | Iegūstamā specialitāte |  |
|  | Gads, kurā ir uzsāktas vai tiks uzsāktas mācības rezidentūrā (saistošo noteikumu 5.3. punktā studējošajiem) |  |
| 3. | Ziņas par noslēgto vienošanos ar Ierosinātāju |  |
|  | Norādīt iestādes, aģentūras vai kapitālsabiedrības nosaukumu, tās reģistrācijas Nr., juridisko adresi, kā arī informāciju par noslēgto vienošanos |  |
| 4. | Ziņas par bankas kontu |  |
|  | Bankas nosaukums |  |
|  | Norēķinu konta numurs |  |
| 5. | Pievienotie dokumenti |  |
|  | Izziņa no izglītības iestādes par studiju faktu | Jā / Nē |
|  | Sekmju izraksts par iepriekšējo studiju periodu (saistošo noteikumu 5.1. un 5.2. apakšpunktā un 25.punktā minētajiem studējošajiem) | Jā / Nē |
|  | Noslēgtā vienošanās ar Ierosinātāju | Jā / Nē |

 Pamatojoties uz augstāk minētajām ziņām un pievienotajiem dokumentiem, vēlos pretendēt uz:

Alūksnes novada pašvaldības stipendiju / Alūksnes novada pašvaldības vienreizējo stipendiju (izvēlēties attiecīgo stipendijas veidu).

 Apliecinu, ka visas šajā iesniegumā sniegtās ziņas ir patiesas.

Piekrītu, ka iesniegumā minētos personas datus un ziņas par mani apstrādās Alūksnes novada pašvaldība iesniegumā minētā mērķa sasniegšanai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

 (Paraksts, paraksta atšifrējums) (Datums)

**Alūksnes novada pašvaldības saistošo noteikumu projekta “Par pašvaldības stipendiju piešķiršanu speciālistu piesaistei Alūksnes novadā” paskaidrojuma raksts**

|  |  |
| --- | --- |
| **Paskaidrojumu raksta sadaļas** | **Informācija** |
| 1. Mērķis un nepieciešamības pamatojums |  Pamatojoties uz Pašvaldību likuma 4.panta pirmās daļas 4. un 6.punktu, kas noteic, ka pašvaldības autonomajās funkcijās ietilpst gādāt par iedzīvotāju izglītību un veselību un 5.panta pirmo daļu, kas noteic, ka pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi, kā arī 44.panta otro daļu, kas noteic, ka dome var izdot saistošos noteikumus arī, lai nodrošinātu pašvaldības autonomo funkciju un brīvprātīgo iniciatīvu izpildi,ņemot vērā ar Alūksnes novada pašvaldības domes (turpmāk – Dome) 23.12.2021. lēmumu Nr. 367 apstiprināto Alūksnes novada pašvaldības Attīstības programmas 2022.-2027.gadam, Investīciju plāna 4.2. projektu ideju - atbalsts speciālistiem, kuri mācās un atgriežas strādāt novadam aktuālās specialitātēs ir paredzēts atbalsts – pašvaldība stipendiju piešķiršana speciālistu piesaistei Alūksnes novadā atbilstoši saistošajiem noteikumiem, ir izstrādāti Alūksnes novada pašvaldības saistošie noteikumi “Par pašvaldības stipendijas piešķiršanu speciālistu piesaistei Alūksnes novadā” (turpmāk - saistošie noteikumi). Saistošo noteikumu mērķis ir noteikt kārtību kādā piešķiramas stipendijas, lai veicinātu kvalificētu speciālistu piesaisti Alūksnes novada pašvaldības iestādēm, aģentūrām un kapitālsabiedrībām (kurās vismaz 50% kapitāla daļu pieder pašvaldībai), kas ilgtermiņā ir nozīmīgas Alūksnes novada attīstībai.  |
| 2. Fiskālā ietekme uz pašvaldības budžetu | Saistošo noteikumu īstenošana notiks pašvaldības budžetā paredzētā finansējuma apmērā, palielinot izdevumu daļu. Viena speciālista piesaistei minimālais finansējums sastāda 2 000 EUR gadā, bet maksimālais finansējums sastāda 6 820 EUR gadā. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošo noteikumu īstenošana: 1. nodrošinās iedzīvotājiem nepieciešamo pakalpojumu pieejamību Alūksnes novadā, tādējādi radot vienlīdzīgas tiesības un iespējas saņemt kvalitatīvu pakalpojumu novadā (sociālā ietekme);
2. neizraisīs tiešas vai netiešas pārmaiņas vidē;
3. uzlabos iedzīvotāju pieejamību savlaicīgai un kvalitatīvai veselības aprūpei, tādējādi uzlabojot iedzīvotāju veselību un nodrošinot vienlīdzīgas tiesības un iespējas saņemt pakalpojumu veselības jomā;
4. veicinās uzņēmējdarbības vides uzlabošanos. Kvalificētu speciālistu piesaiste nodrošinās uzņēmumu attīstību un izaugsmi, paaugstinās konkurētspēju un uzlabos pakalpojumu pieejamību;
5. pirmsšķietami neietekmēs konkurences ierobežošanu, jo plānots piesaistīt speciālistus, kuru pašvaldības iestādēm, aģentūrām, kapitālsabiedrībām trūkst.
 |
| 4. Ietekme uz administratīvajām procedūrām un to izmaksām | Saistošo noteikumu piemērošanā studējošie ar iesniegumu un studiju faktu apliecinošiem dokumentiem varēs vērsties Alūksnes novada pašvaldības Izglītības pārvaldē (turpmāk – Izglītības pārvade). Izglītības pārvalde veiks studējošo atbilstības pārbaudi un sagatavos attiecīgu lēmuma projektu iesniegšanai Domē. Lēmumu par stipendijas piešķiršanu pieņems Dome. Nav paredzētas administratīvo procedūru izmaksas. |
| 5. Ietekme uz pašvaldības funkcijām un cilvēkresursiem | Saistošie noteikumi ir izstrādāti, lai realizētu pašvaldības autonomo funkciju, tai skaitā, bet ne tikai izglītības un veselības aprūpes nodrošināšanā. Saistošo noteikumu īstenošanu nodrošinās Izglītības pārvalde. |
| 6. Informācija par izpildes nodrošināšanu | Saistošo noteikumu izpildē tiks iesaistīta Izglītības pārvalde. Izpildes nodrošināšanai ir nepieciešamie resursi. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir izstrādāti iecerētā mērķa - veicināt kvalificētu speciālistu piesaisti Alūksnes novadam, kas ilgtermiņā ir nozīmīgi Alūksnes novada attīstībai – sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Pašvaldības izraudzītie līdzekļi ir piemēroti leģitīma mērķa sasniegšanai. |
| 8. Izstrādes gaitā veiktās konsultācijas ar privātpersonām un institūcijām | Saistošie noteikumi un to paskaidrojuma raksts sabiedrības viedokļa noskaidrošanai publicēts pašvaldības oficiālajā tīmekļvietnē [www.aluksne.lv](http://www.aluksne.lv). Norādītajā termiņā (06.02.2023.-19.02.2023.) par projektu netika saņemts neviens viedoklis.Saistošo noteikumu izstrādes procesā tika lūgts viedoklis Latvijas Studentu apvienībai, viedoklis netika saņemts. |